VENDIM
Nr. 717,  datë 29.10.2014

PËR DISA NDRYSHIME DHE SHTESA NË VENDIMIN NR.668, DATË 15.10.2014, TË KËSHILLIT TË MINISTRAVE, “PËR KUOTAT E PRANIMIT DHE TARIFAT E SHKOLLIMIT NË INSTITUCIONET PUBLIKE TË ARSIMIT TË LARTË PËR PROGRAMET E STUDIMEVE TË CIKLIT TË DYTË ME KOHË TË PLOTË, “MASTER PROFESIONAL” DHE “MASTER I SHKENCAVE” APO “MASTER I ARTEVE TË BUKURA”, PËR VITIN AKADEMIK 2014 - 2015”

Në mbështetje të nenit 100 të Kushtetutës, të neneve 34, 36 e 75, të ligjit nr.9741, datë 21.5.2007, “Për arsimin e lartë në Republikën e Shqipërisë”, të ndryshuar, të ligjit nr.8098, datë 28.3.1996, “Për statusin e të verbrit”, të ndryshuar, ligjit nr.8626, datë 22.6.2000, “Për statusin e invalidit paraplegjik dhe tetraplegjik”, të ndryshuar, të ligjit nr.7889, datë 14.12.1994, “Për statusin e invalidit”, të ndryshuar, të  ligjit nr.8153, datë 31.10.1996, “Për statusin e jetimit”, të ndryshuar, dhe të ligjit nr.10289, datë 17.6.2010, “Për mënyrën e trajtimit ekonomik e financiar dhe për dhënie ndihme të menjëhershme familjeve të punonjësve të Policisë së Shtetit, të Gardës së Republikës, të Shërbimit të Kontrollit të Brendshëm, të Policisë së Mbrojtjes nga Zjarri dhe të Shpëtimit, të Forcave të Armatosura, të Shërbimit Informativ të Shtetit dhe të Policisë së Burgjeve, që humbin jetën në krye ose për shkak të detyrës”, me propozimin e ministrit të Arsimit dhe Sportit, Këshilli i Ministrave

VENDOSI:

I. Në vendimin nr.668, datë 15.10.2014, të Këshillit të Ministrave, bëhen këto ndryshime dhe shtesa: 
1. Paragrafi i parë, i pikës 1, ndryshohet, si më poshtë vijon:

“Kuotat e përgjithshme të pranimit në institucionet publike të arsimit të lartë për vitin akademik 2014-2015, në programet e studimeve të ciklit të dytë me kohë të plotë, “Master Profesional”, janë 7 223 (shtatë mijë e dyqind e njëzet e tre) kuota gjithsej, të ndara, si më poshtë vijon:”.
2. Shkronja “a”, e pikës 1, ndryshohet, si më poshtë vijon:
“a) Kuotat për pranimet e reja	7073”.
3. Shkronja “a”, e pikës 2, ndryshohet, si më poshtë vijon:
“a) Kuotat e pranimit për kandidatët brenda territorit të vendit			6653”.
4. Pas shtojcës 1 shtohet shtojca 1/1, që i bashkëlidhet këtij vendimi dhe është pjesë përbërëse e tij.
5. Pika 5 ndryshohet, si më poshtë vijon:
“5. Kuotat e pranimit në programet e studimeve të ciklit të dytë me kohë të plotë, “Master Profesional” dhe “Master i Shkencave” apo “Master i Arteve të Bukura”, të parashikuara, përkatësisht, në shkronjat “a”, të pikave 2 dhe 4, të këtij vendimi, të ndara sipas programeve të studimit në institucionet publike të arsimit të lartë, pasqyrohen përkatësisht në tabelat nr.1, nr.1/1 dhe nr.2, bashkëlidhur këtij vendimi.”.
6. Pika 9 ndryshohet, si më poshtë vijon:
“9. Studentët transferojnë studimet nga një program i ngjashëm studimi i mëparshëm “Master Profesional” në një program tjetër studimi “Master Profesional” apo nga një program studimi “Master i Shkencave” ose “Master i Arteve të Bukura” në një program tjetër studimi “Master i Shkencave” apo “Master i Arteve të Bukura”, në institucionet publike të arsimit të lartë, duke iu nënshtruar tarifës për kredit të programit të studimit, në të cilin ata kanë kërkuar të transferojnë studimet, të përcaktuar në tabelat nr.1, nr. 1/1 dhe nr.2, bashkëlidhur këtij vendimi.”.
7. Pika 14 ndryshohet, si më poshtë vijon:
“14.Studentët që aplikojnë në institucionet publike të arsimit të lartë për të vazhduar studimet në një program studimi të ciklit të dytë, me kohë të plotë, “Master Profesional” dhe “Master i Shkencave”/“Master i Arteve të Bukura”, për vitin akademik 2014-2015, përzgjidhen në bazë të kritereve të vendosura nga vetë këto institucione.”.
8. Pika 17 ndryshohet, si më poshtë vijon:
“17. Tarifat e shkollimit për kredit për studentët, që do të regjistrohen në vitin e parë, për të gjitha programet e studimeve të ciklit të dytë me kohë të plotë, “Master Profesional” dhe “Master i Shkencave” apo “Master i Arteve tëBukura”, në vitin akademik 2014-2015, pasqyrohen përkatësisht në tabelat nr.1, nr. 1/1 dhe nr.2, bashkëlidhur këtij vendimi.”.
9. Pika 20 ndryshohet, si më poshtë vijon:
“20. Studentët, që transferojnë studimet në një program studimi të ciklit të dytë me kohë të plotë, “Master Profesional” dhe “Master i Shkencave” apo “Master i Arteve të Bukura”, në institucionet publike të arsimit të lartë, i nënshtrohen tarifës për kredit për program të dytë studimi, sipas tabelave nr.1, nr. 1/1 dhe nr.2, bashkëlidhur këtij vendimi, për lëndët e mbetura në programin e studimit përkatës, në të cilin ata kanë kërkuar të transferojnë studimet.”.
II. Ngarkohen Ministria e Arsimit dhe Sportit, Agjencia Kombëtare e Provimeve dhe institucionet publike të arsimit të lartë për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

Tabela 1/1
Kuotat e pranimit dhe tarifat e shkollimit, në programet e ciklit të dytë të studimeve me kohë tӕ plotë “Master profesional”, për vitin akademik 2014-2015

	Emërtimi i universitetit
	ID_programit
	Emërtimi i programit
	Kuotat e pranimit për kandidatët brenda territorit të vendit
	Tarifa për kredit për program të parë studimi
	Tarifa për kredit për program të dytë studimi

	Universiteti i Bujqësor i Tiranës
	152
	Menaxhim i ndërmarrjeve, me profil "Menaxhim i ndërmarrjeve të agrobiznesit"
	100
	1,200
	1,440

	Universiteti i Bujqësor i Tiranës
	153
	Ekonomi dhe politikë agrare, me profil "Ekonomi dhe politikë agrare"
	100
	1,200
	1,440

	Universiteti i Bujqësor i Tiranës
	154
	Ekonomi dhe biznes, me profil "Financë kontabilitet"
	100
	1,200
	1,440

	Universiteti i Bujqësor i Tiranës
	155
	Menaxhim mjedisi
	60
	1,200
	1,440

	Universiteti i Bujqësor i Tiranës
	156
	Zhvillim rural dhe mjedisor i qëndrueshëm
	60
	1,200
	1,440

	Universiteti i Bujqësor i Tiranës
	157
	Mbrojtja kimike dhe fitofarmacia
	35
	1,200
	1,440

	Universiteti i Bujqësor i Tiranës
	158
	Teknologjia e kultivimit të bimëve
	35
	1,200
	1,440

	Universiteti i Bujqësor i Tiranës
	159
	Teknologji e avancuar në hortikulturë
	35
	1,200
	1,440

	Universiteti i Bujqësor i Tiranës
	160
	Biznes blegtoral
	25
	1,200
	1,440

	Universiteti i Bujqësor i Tiranës
	161
	Cilësia dhe siguria ushqimore
	100
	1,200
	1,440

	Universiteti Politeknik i Tiranës
	162
	Teknologji informacioni
	60
	1,000
	1,430

	Universiteti Politeknik i Tiranës
	163
	Inxhinieri tekstili dhe mode
	20
	1,000
	1,430

	Universiteti "Ismail Qemali" Vlorë
	164
	Mësuesi AM në biologji, me profil minor në kimi
	30
	1,000
	1,200

	Universiteti "Ismail Qemali" Vlorë
	165
	Mësuesi, për arsimin e mesëm, në Matematikë
	30
	1,000
	1,200

	Universiteti "Ismail Qemali" Vlorë
	166
	Ekonomiks në sipërmarrje
	40
	1,000
	1,200

	 
	 
	TOTALI
	830
	 
	 





